Den Vest-Sjællandske Avis, 1816-07-27
At der endnu hersker Giæringer eller Yttringer af Misfornøielse i Frankerige kan ikke omtvivles og fortiener neppe at omtales. Saaledes blev i Juni paa Theatret Francais i Paris ved Opførelsen af Voltaires Sørgespil, Merope, de Ord med Heftighed opplanderede med Hensyn til Napoleon: En Soldat, saadan som jeg, kan med Rette forlange. At regiere den Stat, jeg har vidst at forsvare: Den som Konge først blev, var en heldig Soldat: Naar man tiener vel sit Land, men til Ahner ei trænger."Et ubetydeligt Skuespil, "Ridderen af Canolles bliver stærkt besøgt af Publicum, allene fordi de Ord forekomme deri: Det er paa Tiden at man ophører med at udgyde det franske Blod ved Franske, især var Enthousiasmen for disse Ord heftig, da Efterretningen kom til Paris om, at General Chatran var henrettet. Til de sidste Offere forBuonapartismen hører, at Lieutenant Mietton, som var Skyld i Oberste Gordons Død, er skudt, og at de 28 Patrioter, som havde gjort et Anslag imod den kongelige Familie har faaet deres Dom, hvoraf dog kun tre ere dømte til at henrettes, de øvrige bleve straffede deels med Deportation og deels med Arrest. – Til de Midler som Regieringen betiener sig af for at holde den indvortes Rolighed vedlige hører især, at alle engelske Aviser, som vistnok ogsaa ere meget frie i deres Yttringer, ere paa det strængeste forbudte at indføres i Landet; at Armeen betydeligt forstærkes af det Parthie og af de Egne, som især ere det kongelige Huus hengivne, og at man søger at trække Schweitzertropper ind i Landet. – Det er mærkværdigt, og det charakteriserer den franske Nation, at der laae d. 1ste Juli 54000 Ansøgninger i de forskiellige Ministerier om at erholde Æreslegionens Ordenen. Seer det saaledes ud i Spanien, som de amerikanske Søefarende berette os, saa maae Forfatningen der være over al Maade ussel, saaledes fortæller en amerikansk Søecapitain, at da han var i Algeziras, saa kunde Gouverneuren der ikke bringe en Daler tilveie, fordi han slet ikke fik Penge fra sin Regiering. Søe- og Landofficererne i Mallaga vare en Daler tilstaaede for hver Uge, men ikke heller de fik Penge. Kommandanten i Chartagena kom ombord paa den amerikanske Eskadre for at tigge, og klagede over, at han i 3 Aar ikke havde faaet nogen Sold; og den spanske Admiral i Port Mahon undskyldte sig hos Kommodore Schaw, at han ikke kunde besvare Saluteringen fra hans Skibe, da der ikke var noget Krudt paa hele Øen, endskiøndt der laae tre Linieskibe, som dog vare ubevæbnede; da Admiralen indbød de amerikanske Officierer til at drikke Thee hos sig, saa maatte han laane Sukkeret dertil af Kommodore Shaw. Dette synes nu at være vel drøit, imidlertid har den spanske Marine ikke endnu kundet bringe det saavidt at standse de sydamerikanske Kaperes Røverier, som krydse udenfor Cadix og nylig har borttaget to spanske Skibe, som skulde afseile til Lima. Man maae derfore ogsaa endnu lade det staae ved sit Værd, naar de amerikanske Blade fortælle os at en Armee af 16000 Spanier og Portugisere ere komne til Plata Floden for at undertvinge Republiken Buenos Ayres, man veed ogsaa at General Morillo vil afsende 3000 Mand over Jordtungen, ved Panama for at forstærke den kongelige Armee i Peru, som ligger tilfeldts mod disse Republikanere, disses General Rondenu melder, at han den 18 Februarii har ved St. Jago de Cotagayta, som ligger temmelig høit oppe i Peru slaget et Corps paa 500 Mand kongelige Tropper, som vare udsendte imod ham. Det Rygte begynder at komme i Omløb, at Hoffet i Brasilien vil afstaae Portugal til Spanien imod at komme i Besiddelse af de spanske Colonier i Sydamerika. – J det nordlige Amerika seer det meere fredeligt ud, da Fristaterne har den 18 Mai sluttet en Tractat med de nordvestlige Jndianere, i Følge hvilken de skal give alle de Krigsfanger og alt det Bytte, de ere i Besiddelse af tilbage; disse Stridigheder ville imidlertid. aldrig ganske ophøre, da Amerikanerne stedse mere udbrede sig i de Vildes Jagt-Distrikter.